De zehnteilige boarische Fernsehserie Monaco Franze - Der ewige Stenz vo 1983 spuit in Minga und Minga hoaßt auf italienisch Monaco di Baviera, vo då kimt da Nåm Monaco. Da Monaco Franze is a Münchner Polizeibeamter von da Kripo, mid den richtign Nåm Münchinger Franz (gspuit vom Fischer Helmut), der zsamm mid sein Kollegen und bestn Spezl, im Manni (Obermayr Karl) dauernde Ermittlungen in punkto Frauen macht. Buach und Regie: da Dietl Helmut und da Süskind Patrick.